✍???? มื้อกลางวันอยากหาอะไรทานง่ายๆแล้วอยากได้แอร์เย็นๆ พอดีแวะมาถิ่นเก่าเจ้าประจำที่สยามสแควร์วันแบบนี้ เลยลองเดินๆหาร้านที่ยังไม่เคยเข้าแล้วกัน จึงเจอะกับร้านมารุกาเมะแห่งนี้ตั้งอยู่ที่ชั้น 4 (จริงๆเดินผ่านหลายรอบมากแต่ไม่เคยแวะเข้าเลย ด้วยความที่ว่าไม่ชอบกินเส้นอุด้งถึงแม้จะเป็นคนชอบกินเส้นก็ตาม เพราะมันหนาๆเหนียวๆจืดชืดไม่ค่อยอร่อยเหมือนเส้นก๋วยเตี๋ยวของไทยหรือเส้นราเมนแบบญี่ปุ่น)

✍???? เมนูที่สั่งเป็น Spicy Pork Udon Set (149฿) หรือก็คืออุด้งต้มยำหมู ที่เสิร์ฟมามี อุด้งต้มยำ 1 ชาม, เทมปุระผัก 1 ก้อน, ซูชิเต้าหู้ 1 ชิ้น, น้ำ 1 แก้ว

✍???? อุด้งเหนียวนุ่มตามแบบฉบับของเส้นอุด้ง แต่ยังไม่ใช่ที่สุดเพราะที่เคยทานมามีความเหนียวและคุณภาพดีกว่านี้ รสชาติน้ำซุปอ่อนๆเพียงแค่เติมพริกและถั่วป่นให้กลายเป็นต้มยำ เนื้อหมูสดธรรมดา, เทมปุระผักใช้หัวหอมเป็นหลัก รสสัมผัสจึงกรอบนอกนุ่มในและฉ่ำหัวหอมกับน้ำมัน ทานเล่นเคี้ยวเพลินดี, ซูชิเต้าหู้ข้างในเป็นข้าวญี่ปุ่นคลุกน้ำส้มสายชูแบบซูชิ ไม่มีปรุงรสเพิ่ม รสชาติธรรมดา ข้อดีของที่นี่คือสามารถเติมแป้งทอดตรงบาร์ได้ไม่อั้นซึ่งเคี้ยวเพลินมากไม่ว่าจะเคี้ยวเปล่าๆหรือทานกับน้ำซุป

✍???? สรุปก็คือยังไม่ปลื้มเหมือนเดิม แต่ไม่ได้ใช้อคติที่ว่าไม่ชอบทานเส้นอุด้งมาตัดสิน แต่ลองแล้วเทียบกับที่เคยทานมายังสู้ไม่ได้จริงๆ อีกทั้งราคาทั้งเซ็ตคือ 149฿ คิดว่ากลับไปกินฮะจิบังดีกว่า